
mos siela. Nuo jos priklausys šeimų, organizacijų, šalių ir pasaulio ateitis.“ 

Šio seimo prezidiumą sudarė: pirm. E. Paurazienė (Mich.); vicepirm. 
Donna Kamm (Ill); sekr. Augusta Šatkienė (Ill.); sekr. pagelbėtoja Sofi- 
ja Bartkaitė (Ill). 

Centro Valdyboje pasiliko: dvasios vadas kun. P. J uškaitis; pirm. Julė 
Mack (Mass.); rašt. Marijona Vaičiūnienė (Ill); ir ižd. Elena Statkienė 
(IIl.). Naujai išrinktos — I-mąja vicepirm. Uršulė Daukantienė (Mass.); 
Il-rąja vicepirm. Augusta Šatkienė (Ill); iždo globėjos — Vera Galnaitė 
(Ill.) ir Natalija Šatūnienė (IlL). „Moterų Dirvą“ redaguoti apsiėmė Ma- 
tilda Pauliukonienė (Mass.). 

Direktorės: Conn. — C. Servienė, Ill. — D. Kamm, Maryland — V. 
Paulionienė, Mass., Maine ir N.H. — Marcelė Watkins, Mich. — O. Kase- 
vičiūtė, N.Y. ir N.J. — M. Galdikienė, Ohio — O, Stepulionienė, Pa. — 
J. Tamanauskienė. 

Daktaras-kvotėjas: Dr. S. Biežis. 

Legalis Patarėjas: Adv. Konstant J. Savickus. 

Skundų komisija: A. Sidabrienė, A. Poškienė ir J. Čepulienė. 

Įnešimų komisija: V. Galnaitė, J. Čepulienė ir M. Genienė, 

Atstovės į A.L.R.K. Federaciją, nuo šių metų, Centro valdybos narės. 

1953 m. lapkričio mėn. 11 d. Šv. Kazimiero seserų bankieto metu An- 
tanina Nausėdienė buvo apdovanota Popiežiaus ordinu „Pro Ecclesia et 
Pontifice“. Bankietas įvyko Marijos Aukštesnioje mokykloje, Chicago, 
Ill. Sąjungietės gausiai dalyvavo pagerbime ir didžiavosi, kad savo šeimos 
narei įteiktas tokis nepaprastas ordinas. 


1954 m. Nauji metai — nauji darbai 


Pradėjus 1954 metus ir tradicinį vajų, sąjungietėms buvo pranešta, 
kad įrašančiom nereikės daktaro paliudijimo nei ligonių lankytojų formos. 
Šie palengvinimai įvesti pagal naujus įstatus ir tuo tikėtasi pritraukti 
didesnį skaičių moterų į Apdraudos bei Pašalpos skyrius. 

1954 m. sausio mėn, ilgametė Centro iždininkė Elena Statkienė rezig- 
navo iš iždininkės pareigų. Į jos vietą Centras paskyrė Donna Kamm (IIL) 
darbą tęsti iki sekančio seimo. Centras paskyrė Rožę Mazeliauskienę Illi- 
nois direktore. 

Sąjungietes pradžiugino žinia, kad Chicagoje suorganizuota nauja kuo- 
pa — 46-ta — iš čia gimusių moterų. 

Lietuvių Kongresas įvyko Chicagoje. Moterų Sąjungą atstovavo antro- 
ji vicepirm. Augusta Šatkienė; „Moterų Dirvos“ redakciją redaktorių 
konferencijoj atstavavo Dalė Murray. 

Rašant apie naujų ateivių įsijungimą Moterų Sąjungon, Magdelena 
Galdikienė pareiškė. 

„Mes Sąjungietės niekada neturime pamiršti, kad stovime visos, kaip 
senos, taip ir naujos ateivės, ant to pačio pamato, būtent katalikybės ir 
lietuvybės. Jei mes būsime nuoširdžios katalikės ir geros lietuvės, mes 
visuomet galėsime sutartinai dirbti.“ 

New York-New Jersey Apskričio direktorė Magdelena Galdikienė 
kvietė apylinkės moteris dalyvauti Moterų Sąjungos rengiamoje konferen- 
cijoje Angelų Karalienės parapijoje Brooklyn, N.Y., 1954 m. gegužės 16 d. 
Konferencijos rengimo komisija: M. Galdikienė, O. Dobrovolskienė, K. 
Dumblienė, A. Dumblienė ir P. Grigienė. 

Pirmoji konferencijos kalbėtoja T. Barzilauskienė plačiai kalbėjo apie 
šio krašto lietuvę moterį ir jos veiklą išlaikant lietuvybę, steigiant para- 
pijas, organizacijas ir darbą Tėvynės gerovei. 

Antra kalbėtoja V. Brazaitienė nurodė kad nelaimės ir rūpesčiai drums- 
čia gyvenimą. 

Kita konferencija 17-tos kuopos rūpesčiu buvo suruošta Švč. Trejybės 
mokyklos salėje, Hartforde, 1954 m. birželio 6 d. Konferencijos tema — 
„Šių laikų moters padėtis namų, religijos ir organizacijos veikloje“. Šiuo 
parengimu rūpinosi Conn. apskrities direktorė Charlotte Serwo. 

Konferencijos vedėja Genovaitė Kaneb skaitė paskaitą tema „Vaiku- 
čių auklėjimas“. Kun. J. Steponaitis kalbėjo tema „Šeima ir Religija“. 
Centro valdybos pirmininkė Julė Mack kalbėjo tema „Organizaciniai 
darbai“. 

Chicagos Apskritis paskyrė 1954 m. birželio mėn. 26 d. kaip Moterų 
Sąjungos Dieną ir paruošiamuosius darbus atlikti pavedė jauniausiajai 
46-tai kuopai. Rengimo komisijai vadovavo Dalė Murray. Moterų Sąjungos 
40 m. sukaktuves tinkamai paminėti buvo kviečiamos visos apylinkės mo- 
terys. Kalbas pasakė Didž. Gerb. Prel. Thomas J. Fitzgerald, Katalikių 
Moterų Tarybos vyresnysis, Juzė Daužvardienė ir Augusta Šatkienė. 

Visoje Amerikoje buvo minima Moterų Sąjungos 40 m. gyvavimo su- 
kaktis, iškeliant organizacijos tikslus ir supažindinant lietuves moteris 
ir mergaites su Sąjungos darbais. 


Sąjungietės pradėjo iš anksto ruoštis 26-tam organizacijos seimui. 


DVIDEŠIMT ŠEŠTAS SEIMAS 


Moterų Sąjungos 26-tasis seimas įvyko Šv. Kazimiero parapijoje, 
Worcester, Mass., 1955 m. rugpiūčio 14-18 d. 5 kp. globoje. Seimas pradė- 
tas Apšvietos Dieną. Ryte šv. Mišių auką atnašavo kun. Vincas Valkavi- 

